लीबिया में सत्ता विरोधी प्रदर्शनों में 200 मरे  
लीबिया में सरकार ने विद्रोह से निपटने के लिए इंटरनेट पर पाबंदी लगा दी है और मीडिया के काम करने पर भी पाबंदियां लग गई हैं।
लीबिया में सत्ता विरोधी आंदोलन अब ऐसी आंधी में बदल चुका हैं, जहां प्रदर्शनकारी किसी भी कीमत पर पीछे हटने को तैयार नहीं हैं। विरोध प्रदर्शनों में अब तक दो सौ से ज्यादा लोगों के मारे जाने की ख़बर है।  राजधानी त्रिपोली में हज़ारों की संख्या में प्रदशर्नकारियों ने सरकार विरोधी नारे लगाए। प्रदर्शनकारियों ने कई पुलिस स्टेशन को आग के हवाले कर दिया। लीबिया के बेनगाज़ी शहर में भी जनता ने जमकर विरोध प्रदर्शन किया।  यहां प्रदर्शनकारियों पर सेना ने फायरिंग की। यह भी खबर है कि सेना ने मारे गए प्रदर्शनकारियों के जनाज़े के साथ जा रहे लोगों पर फायरिंग की। लीबिया में सरकार ने विद्रोह से निपटने के लिए इंटरनेट पर पाबंदी लगा दी है और मीडिया के काम करने पर भी पाबंदियां लग गई हैं।